*OŠ NEORIĆ – SUTINA NEORIĆ*

*Neorić 43, NOERIĆ 21247*

**KLASA: 112-02/24-01/2**

**URBROJ: 2181-279-23-5**

U Neoriću, 04.06.2024.g.

Na temelju članka 107. Stavka 9. Zakona o odgoju i obrazovanju u osnovnoj i srednjoj školi( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) i članka 16. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić- Sutina, Neorić, a vezano uz raspisani natječaj za zasnivanje radnog odnosa na radnom mjestu **TAJNIKA ŠKOLE** objavljenog dana **16. svibnja 2024. godine.**

Posebno povjerenstvo za procjenu i vrednovanje kandidata za zapošljavanje objavljuje

**ODLUKU**

o načinu i području procjene odnosno vrednovanja kandidata

**PRAVILA;**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić- Sutina, obavit će se procjena odnosno vrednovanje kandidata.

Način procjene odnosno vrednovanje bit će obavljeno putem pismenog i usmenog testiranja.

Područje procjene odnosno vrednovanja bit će poznavanje propisa koji se odnose na poznavanje i primjenu propisa iz djelokruga rada tajnika.

Kandidati su obvezni pristupiti procjeni odnosno vrednovanju. Ako kandidat ne pristupi procjeni odnosno vrednovanju, smatra se da je odustao od prijave na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata.

Procjeni odnosno vrednovanju ne mogu pristupiti kandidati koji ne mogu dokazati identitet i osobe za koje je Posebno povjerenstvo za procjenu i vrednovanje kandidata za zapošljavanje utvrdilo da ne ispunjava formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo za procjenu i vrednovanje kandidata započet će sa usmenim i pojedinačnim testiranjem kandidata.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva

Ukoliko kandidat postupi suprotno pravilima procjene odnosno vrednovanja bit će udaljen te time izgubiti pravo na daljnje testiranje.

**NAČIN TESTIRANJA:**

Testiranje se sastoji od pismenog i usmenog testiranja.

Pisani test se sastoji od ukupno 20 pitanja, a maksimalan broj bodova koji kandidati mogu ostvariti je 100 bodova. Uz svako pitanje iskazan je broj bodova ( od 0 do 5 bodova) .

Smatra se da su kandidati položili pisani test ako su ostvarili najmanje 60% bodova na provedenom testiranju. S kandidatima koji na pisanom testiranju ostvare najmanje 60% ukupnog broja bodova, Povjerenstvo će provesti usmeno testiranje i to samo sa prvih pet kandidata koji ostvare najveći broj bodova na pismenom testu stručnog znanja. Kandidati će biti pozvani na usmeno testiranje putem mail-a. Usmeno testiranje se boduje s najviše 15 bodova na način da svaki član Povjerenstva ima pravo postavljati do tri pitanja koja se vrednuju od strane svakog člana Povjerenstva bodovima od 0 do 5 koji se na kraju zbrajaju.

Nakon obavljene procjene odnosno vrednovanja , Posebno povjerenstvo za procjenu i vrednovanje kandidata za zapošljavanje , utvrđuje rezultat procjene odnosno vrednovanje za svakog kandidata za zapošljavanje, utvrđuje rezultat procjene odnosno vrednovanje za svakog kandidata, te utvrđuje rang liste kandidata, ravnatelj odlučuje kojeg najbolje rangiranog kandidata predložiti Školskom odboru za zasnivanje radnog odnosa.

Pravni i drugi izvori za pripremu kandidata za procjenu odnosno vrednovanje za:

* **Tajnika škole :**

1. Zakon o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23)

1. Zakon o radu ( NN 93/14, 127/17, 98/19, 151/22, 46/23, 64/23)
2. Statut OŠ Neorić- Sutina, Neorić ( <http://os-neoric-sutina.skole.hr/> )
3. Kolektivni ugovor za zaposlenike u osnovnoškolskim ustanovama (51/18)
4. Temeljni kolektivni ugovor za službenike i namještenike u javnim službama ( NN 128/17, 47/18, 2/19, 123/19, 66/20, 56/22, 29/24)
5. Pravilnik o djelokrugu rada tajnika te administrativno – tehničkom i pomoćnim poslovima koji se obavljaju u osnovnoj školi (40/14)
6. Pravilnik jednostavne nabave OŠ Neorić – Sutina (<http://os-neoric-sutina.skole.hr/> )

POSEBNO POVJERENSTVO ZA PROCJENU I VREDNOVANJE

KANDIDATA ZA ZAPOŠLJAVANJE

Predsjednik Povjerenstva

Nada Dundović

Dostaviti:

1.Oglasna ploča škole i mrežna stranica škole

2.Arhiva škole